pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคมคม ให้สภาธุรกิจสหภาพยุโรป-อาเซียน (EU-ASEAN Business Council) เข้าพบ เพื่อหารือความร่วมมือด้านการขนส่ง ผ่านระบบการประชุมทางไกล
วันพุธที่ 6 ตุลาคม 2564
นายศักดิ์สยาม ชิดชอบ รัฐมนตรีว่าการกระทรวงคมนาคมคม ให้สภาธุรกิจสหภาพยุโรป-อาเซียน  (EU-ASEAN Business Council) เข้าพบ เพื่อหารือความร่วมมือด้านการขนส่ง ผ่านระบบการประชุมทางไกล
นายศักดิ์สยาม ชิดชอบ รัฐมนตรีว่าการกระทรวงคมนาคม ได้ให้ Mr. Martin Hayes รองประธานสภาธุรกิจสหภาพยุโรป-อาเซียน Mr. Jan Eriksson ประธานสมาคมการค้ายูโรเปียนเพื่อธุรกิจและการพาณิชย์ประจําประเทศไทยและคณะเข้าพบ
นายศักดิ์สยาม ชิดชอบ รัฐมนตรีว่าการกระทรวงคมนาคม ได้ให้ Mr. Martin Hayes รองประธานสภาธุรกิจสหภาพยุโรป-อาเซียน Mr. Jan Eriksson ประธานสมาคมการค้ายูโรเปียนเพื่อธุรกิจและการพาณิชย์ ประจําประเทศไทย และคณะเข้าพบ เพื่อหารือและแลกเปลี่ยนข้อคิดเห็นเกี่ยวกับการพัฒนาโครงสร้างพื้นฐานด้านคมนาคมขนส่งของไทย รวมทั้งการอํานวยความสะดวกด้านการขนส่งและโลจิสติกส์ เพื่อลดอุปสรรคการค้าและการลงทุน โดยมีนายชยธรรม์ พรหมศร ปลัดกระทรวงคมนาคม และหน่วยงานที่เกี่ยวข้องเข้าร่วมหารือ ในวันที่ 6 ตุลาคม 2564 ผ่านระบบการประชุมทางไกล
ในการเข้าพบครั้งนี้ รัฐมนตรีว่าการกระทรวงคมนาคมได้กล่าวถึงความคืบหน้าของโครงการด้านโครงสร้างพื้นฐานคมนาคมและการพัฒนาโครงข่ายโลจิสติกส์ของไทย ซึ่งเป็นปัจจัยสําคัญในการเพิ่มขีดความสามารถในการแข่งขันของประเทศและเสริมสร้างความแข็งแกร่งในการเชื่อมต่อห่วงโซ่มูลค่าทางเศรษฐกิจ การค้า และการลงทุน รวมถึงการดําเนินงานเพื่อรองรับการเดินทางระหว่างประเทศในช่วงการแพร่ระบาดของโรคโควิด-19 ความปลอดภัยด้านคมนาคม การขนส่งที่ยั่งยืนและเป็นมิตรต่อสิ่งแวดล้อม ในการนี้รัฐมนตรีว่าการกระทรวงคมนาคมได้กล่าวถึงเป้าหมายและความมุ่งมั่นของกระทรวงคมนาคมที่จะขับเคลื่อนเป้าหมายการพัฒนาที่ยั่งยืน ผ่านแนวนโยบายการปล่อยก๊าซคาร์บอนเป็นศูนย์ การสนับสนุนและส่งเสริมในภาคอุตสาหกรรมการผลิตรถยนต์ไฟฟ้า และเพิ่มการใช้พลังงานสะอาดในภาคการขนส่งครอบคลุมทางถนน ทางรางและทางน้ํา รวมทั้งนโยบายในการแก้ปัญหาการจราจร ทั้งการพัฒนาระบบ M-Flowการเร่งรัดการพัฒนาระบบขนส่งมวลชนให้สอดคล้องกับความต้องการของพี่น้องประชาชน ซึ่งสอดคล้องกับนโยบายของกระทรวงคมนาคมซึ่งมีเป้าหมายหลักในการยกระดับชีวิตความเป็นอยู่ของประชาชน เสริมสร้างความแข็งแกร่งของห่วงโซ่อุปทาน เพื่อการฟื้นฟูเศรษฐกิจที่เข้มแข็งและยั่งยืน และนําไปสู่ “การสร้างใหม่ให้ดีกว่าเดิม” โดยไม่ทิ้งใครไว้ข้างหลัง พร้อมกันนี้ทั้งสองฝ่ายเห็นชอบที่จะจัดตั้งคณะทํางานร่วมเพื่อหารือในการนําเทคโนโลยีที่เหมาะสมมาพัฒนาระบบคมนาคมขนส่งและโลจิสติกส์ของประเทศไทยและภูมิภาคอาเซียนต่อไป
รัฐบาลไทย-ข่าวทำเนียบรัฐบาล-คกก.ควบคุมผลิตภัณฑ์ยาสูบแห่งชาติ รับข้อสั่งการนายกฯ ห้ามนำเข้า-ห้ามขายบุหรี่ไฟฟ้าพร้อมผลักดันกฎหมายห้ามผู้ผลิต ผู้นำเข้าผลิตบุหรี่ที่มีส่วนผสมของกัญชา
วันพฤหัสบดีที่ 21 กรกฎาคม 2565
คกก.ควบคุมผลิตภัณฑ์ยาสูบแห่งชาติ รับข้อสั่งการนายกฯ ห้ามนําเข้า-ห้ามขายบุหรี่ไฟฟ้าพร้อมผลักดันกฎหมายห้ามผู้ผลิต ผู้นําเข้าผลิตบุหรี่ที่มีส่วนผสมของกัญชา
คณะกรรมการควบคุมผลิตภัณฑ์ยาสูบแห่งชาติ มีมติรับทราบข้อสั่งการนายกรัฐมนตรีในการห้ามนําเข้า -ห้ามขายบุหรี่ไฟฟ้า พร้อมทั้งผลักดันร่างกฎกระทรวงห้ามผู้ผลิต และผู้นําเข้าฯ ผลิตหรือนําเข้าเพื่อขายผลิตภัณฑ์ยาสูบประเภทบุหรี่ซิกาแรตและบุหรี่ซิการ์
คณะกรรมการควบคุมผลิตภัณฑ์ยาสูบแห่งชาติ มีมติรับทราบข้อสั่งการนายกรัฐมนตรีในการห้ามนําเข้า -ห้ามขายบุหรี่ไฟฟ้า พร้อมทั้งผลักดันร่างกฎกระทรวงห้ามผู้ผลิต และผู้นําเข้าฯ ผลิตหรือนําเข้าเพื่อขายผลิตภัณฑ์ยาสูบประเภทบุหรี่ซิกาแรตและบุหรี่ซิการ์ ที่มีส่วนผสมของกัญชาขายในประเทศไทย ทั้งนี้ เพื่อป้องกันการเกิดนักสูบหน้าใหม่ และเป็นการคุ้มครองสุขภาพอนามัยและความปลอดภัยของประชาชน
วันนี้ (21 กรกฎาคม 2565) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการควบคุมผลิตภัณฑ์ยาสูบแห่งชาติ (คผยช.) ครั้งที่ 2/2565 และให้สัมภาษณ์ว่า ที่ประชุมมีมติรับทราบข้อสั่งการนายกรัฐมนตรีในการควบคุมบุหรี่ไฟฟ้า โดยหนึ่งในข้อสั่งการของนายกรัฐมนตรีได้สั่งการให้กระทรวงดิจิทัลเพื่อเศรษฐกิจและสังคม และสํานักงานตํารวจแห่งชาติ เร่งรัดปราบปรามบุหรี่ไฟฟ้าทุกช่องทาง นอกจากนี้ที่ประชุมมีมติผลักดันร่างกฎกระทรวง กําหนดส่วนประกอบผลิตภัณฑ์ยาสูบและสารที่เกิดขึ้นจากการเผาไหม้ของส่วนประกอบผลิตภัณฑ์ยาสูบ หลักเกณฑ์ วิธีการ และเงื่อนไข การแจ้งและการออกใบรับรอง และอัตราค่าธรรมเนียม พ.ศ. .... ซึ่งครอบคลุมถึงการห้ามไม่ให้ผู้ผลิต และผู้นําเข้าผลิตภัณฑ์ยาสูบประเภทบุหรี่ซิกาแรตและบุหรี่ซิการ์ ผลิตหรือนําเข้าเพื่อขายผลิตภัณฑ์ยาสูบที่มีส่วนผสมกัญชา กัญชง สาร CBD และสาร THC เป็นส่วนประกอบ เพื่อเป็นการเสริมมาตรการควบคุมการใช้กัญชาในทางที่ไม่เหมาะสม
นายอนุทิน กล่าวต่อว่า หลังจากมีประกาศกระทรวงสาธารณสุข เรื่อง ระบุชื่อยาเสพติดให้โทษในประเภท 5 พ.ศ. 2565 ซึ่งมีผลใช้บังคับเมื่อวันที่ 9 มิถุนายน 2565 ที่ผ่านมา ซึ่งมีการระบุให้ทุกส่วนของกัญชา กัญชง ไม่เป็นยาเสพติดให้โทษในประเภทที่ 5 ยกเว้นสารสกัดที่มีสาร THC เกินร้อยละ 0.2 โดยน้ําหนัก อาจทําให้ประชาชนนําส่วนประกอบของกัญชา เช่น ใบ ยอด ช่อดอก ไปใช้ในทางที่ไม่เหมาะสม อาทิ การนําไปสูบเพื่อสันทนาการ  จนเกิดเป็นกระแสนิยมการสูบบุหรี่ผสมกัญชา ทําให้เกิดนักสูบหน้าใหม่มากขึ้น ส่งผลให้ผู้ที่ต้องการเลิกบุหรี่เลิกยากขึ้น และหากเด็กหรือเยาวชนมีการใช้บุหรี่ผสมกัญชาจะเกิดปัญหาด้านการเรียนรู้ ความจํา อารมณ์และจิตใจ จึงต้องเร่งควบคุมส่วนประกอบและสารที่ใช้ในการปรุงแต่งในผลิตภัณฑ์ยาสูบ เพื่อป้องกันไม่ให้เกิดการเสพติดผลิตภัณฑ์ยาสูบ ควบคู่กับการลดอันตรายต่อสุขภาพ ลดการสร้างแรงจูงใจในกลุ่มเด็ก เยาวชน ป้องกันการเกิดนักสูบหน้าใหม่ และเป็นการคุ้มครองสุขภาพอนามัยและความปลอดภัยของประชาชน
ทั้งนี้ ที่ประชุมมีมติเห็นชอบแต่งตั้ง นางสาวปนัดดา วงศ์ผู้ดี กรรมการผู้ทรงคุณวุฒิ เป็นโฆษกคณะกรรมการควบคุมผลิตภัณฑ์ยาสูบแห่งชาติ อีกหน้าที่หนึ่ง
********************************** 21 กรกฎาคม 2565
รัฐบาลไทย-ข่าวทำเนียบรัฐบาล-รัฐบาลใช้การท่องเที่ยวแบบเน้นมูลค่าฟื้นฟูเศรษฐกิจจากยุคโควิด-19
วันพุธที่ 8 ธันวาคม 2564
รัฐบาลใช้การท่องเที่ยวแบบเน้นมูลค่าฟื้นฟูเศรษฐกิจจากยุคโควิด-19
วันอังคารที่ 7 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าฟื้นฟูเศรษฐกิจจากสถานการณ์แพร่ระบาดของโรคโควิด-19 โดยปรับกลยุทธ์ภาคการท่องเที่ยวปี 2565 จากที่ให้ความสําคัญกับจํานวนนักท่องเที่ยว เปลี่ยนเป็นให้ความสําคัญกับมูลค่าต่อหัวนักท่องเที่ยว เช่น การท่องเที่ยวแบบ Medical Tourism และ Wellness Tourism ซึ่งมีค่าใช้จ่าย 80,000-120,000 บาท/คน ควบคู่กับการดําเนินการตามยุทธศาสตร์การพัฒนาประเทศให้เป็นศูนย์กลางสุขภาพนานาชาติ หรือ Medical Hub สนับสนุนการใช้สมุนไพรไทยและบริการจากผลิตภัณฑ์สมุนไพรไทย เช่น การนวดไทยเพื่อสุขภาพ ดึงศักยภาพด้านการท่องเที่ยวของไทยและต่อยอดเป็นการท่องเที่ยวที่สร้างคุณค่า สร้างประสบการณ์ที่น่าประทับใจแก่นักท่องเที่ยว กระตุ้นกิจกรรมทางเศรษฐกิจและสร้างรายได้แก่ชุมชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบทขยายถนนสาย นม.1120 แบ่งเบาการจราจรถนนมิตรภาพ เชื่อมทางหลวงพิเศษระหว่างเมือง สายบางปะอิน - นครราชสีมา ในอนาคต
วันอังคารที่ 6 กรกฎาคม 2564
กรมทางหลวงชนบทขยายถนนสาย นม.1120 แบ่งเบาการจราจรถนนมิตรภาพ เชื่อมทางหลวงพิเศษระหว่างเมือง สายบางปะอิน - นครราชสีมา ในอนาคต
กรมทางหลวงชนบท (ทช.) กระทรวงคมนาคม ดําเนินโครงการก่อสร้างขยายถนนทางหลวงชนบทสาย นม.1120 - แยกทางหลวงแผ่นดินหมายเลข 2 - บ้านโคกไผ่ อําเภอเมือง จังหวัดนครราชสีมา
กรมทางหลวงชนบท (ทช.) กระทรวงคมนาคม ดําเนินโครงการก่อสร้างขยายถนนทางหลวงชนบทสาย นม.1120 - แยกทางหลวงแผ่นดินหมายเลข 2 - บ้านโคกไผ่ อําเภอเมือง จังหวัดนครราชสีมา
นายปฐม เฉลยวาเรศ อธิบดีกรมทางหลวงชนบท กล่าวว่า จังหวัดนครราชสีมาเป็นประตูสู่จังหวัดต่าง ๆ ในภาคตะวันออกเฉียงเหนือ ทําให้มีปริมาณการจราจรสูง ส่งผลให้บนถนนสายมิตรภาพช่วงที่ผ่านตัวเมืองนครราชสีมามีการจราจรที่หนาแน่นเป็นอย่างมาก ทั้งนี้ เพื่อแก้ไขปัญหาการจราจรที่หนาแน่นบนถนนสายมิตรภาพ ช่วงที่ผ่านตัวเมืองนครราชสีมาให้มีความคล่องตัวมากยิ่งขึ้น รวมทั้งเป็นการรองรับการขยายตัวของพื้นที่และเศรษฐกิจในอนาคต สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม เนื่องจากสายทางดังกล่าวจะสามารถใช้เป็นเส้นทางเชื่อมไปยังโครงการทางหลวงพิเศษระหว่างเมืองหมายเลข 6 สายบางปะอิน - นครราชสีมา
ทช. จึงได้ดําเนินโครงการก่อสร้างถนนทางหลวงชนบทสาย นม.1120 - แยกทางหลวงแผ่นดินหมายเลข 2 - บ้านโคกไผ่ อําเภอเมือง จังหวัดนครราชสีมา ระยะทางรวม 5.987 กิโลเมตร โดยดําเนินการขยายผิวจราจรเป็นแบบแอสฟัลติกคอนกรีต จากเดิม 2 ช่องจราจรเป็น 4 ช่องจราจร (ทางคู่ขนานฝั่งซ้ายและฝั่งขวาข้างคลองชลประทาน) พร้อมก่อสร้างถนนส่วนต่อเชื่อม ไหล่ทาง ทางเท้า ระบบระบายน้ํา สะพานคอนกรีตเสริมเหล็กข้ามคลอง 1 แห่ง สะพานคอนกรีตเสริมเหล็กกลับรถ 8 แห่ง สะพานลอยคนเดินข้าม 3 แห่ง พร้อมติดตั้งไฟฟ้าส่องสว่างและเครื่องหมายจราจร ซึ่งการก่อสร้างแบ่งออกเป็น 2 ตอน ประกอบด้วย ตอนที่ 1 มีจุดเริ่มต้นโครงการ กม. ที่ 0+000 - กม. ที่ 4+200 ระยะทาง 4.2 กิโลเมตร ปัจจุบันได้ดําเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรแล้ว และตอนที่ 2 มีจุดเริ่มต้นโครงการ กม. ที่ 4+200 ถึง กม. ที่ 5+987 ระยะทาง 1.787 กิโลเมตร ขณะนี้มีความก้าวหน้าไปแล้วกว่าร้อยละ 54 คาดว่าจะก่อสร้างแล้วเสร็จในช่วงต้นปี 2565
รัฐบาลไทย-ข่าวทำเนียบรัฐบาล-ดีอีเอส หารือผู้แทน MRI ด้านการพัฒนา AI โครงสร้างพื้นฐานการจัดการน้ำ-การพัฒนาด้านคมนาคม และMRI เตรียมจัดตั้งสำนักงานฯ ในไทยเร็วๆ นี้
วันพฤหัสบดีที่ 19 พฤษภาคม 2565
ดีอีเอส หารือผู้แทน MRI ด้านการพัฒนา AI โครงสร้างพื้นฐานการจัดการน้ํา-การพัฒนาด้านคมนาคม และMRI เตรียมจัดตั้งสํานักงานฯ ในไทยเร็วๆ นี้
ดีอีเอส หารือผู้แทน MRI ด้านการพัฒนา AI โครงสร้างพื้นฐานการจัดการน้ํา-การพัฒนาด้านคมนาคม และMRI เตรียมจัดตั้งสํานักงานฯ ในไทยเร็วๆ นี้
เมื่อวันที่18พฤษภาคม2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยผู้แทนดศ.ได้ให้การต้อนรับและร่วมหารือกับนายสืบศิษฏ์ศานติศาสน์ผู้แทนจากสถาบันวิจัยมิตซูบิชิประเทศญี่ปุ่น(Mitsubishi Research Institute: MRI)ณห้อง801ชั้น8กระทรวงดิจิทัลฯในโอกาสนี้ผู้แทนจากMRIได้แนะนําความเป็นมาและภารกิจให้กระทรวงฯได้รับทราบโดยปัจจุบันMRIมีสํานักงานตั้งอยู่ณประเทศญี่ปุ่นเมืองดูไบสหรัฐอาหรับเอมิเรตส์และกรุงฮานอยสาธารณรัฐสังคมนิยมเวียดนามและมีแผนที่จะจัดตั้งสํานักงานในประเทศไทยโดยสถาบันMRIถือเป็นสถาบันวิจัยขนาดใหญ่ของญี่ปุ่นที่เปิดมาเป็นเวลา100ปีโดยให้บริการเป็นที่ปรึกษาศึกษาวิจัยและวางแผนนโยบายการดําเนินงานนวัตกรรมการบริการการจัดการและโซลูชันในด้านต่างๆอาทิ5G Smart City Wellness Healthcareและอื่นๆให้แก่ภาครัฐและภาคเอกชนภายในประเทศญี่ปุ่นและในประเทศต่างๆซึ่งปลัดกระทรวงดิจิทัลเพื่อเศรษฐกิจและสังคมได้ให้ความสนใจในภารกิจและแนวทางการดําเนินงานของสถาบันMRIและได้ให้ข้อมูลถึงภารกิจหลักที่กระทรวงฯกําลังเร่งผลักดันอยู่ในปัจจุบันรวมไปถึงให้ข้อมูลความร่วมมือในประเด็นด้านการพัฒนาAIโครงสร้างพื้นฐานการจัดการน้ําและการพัฒนาด้านคมนาคมและด้านอื่นๆซึ่งยังเป็นประเด็นที่ประเทศญี่ปุ่นสามารถร่วมมือกับประเทศไทยทั้งในแง่ของการวางนโยบายการศึกษาและแลกเปลี่ยนเทคโนโลยีรวมทั้งการแลกเปลี่ยนผู้เชี่ยวชาญจากประเทศญี่ปุ่น
************
รัฐบาลไทย-ข่าวทำเนียบรัฐบาล-ที่ปรึกษารัฐมนตรี ก.อุตฯ เยี่ยมชมโครงการใช้ก๊าซธรรมชาติเหลว (LNG) เป็นเชื้อเพลิงในภาคอุตสาหกรรมของบริษัท คีพ อิท บิ๊ก วิน จำกัด
วันศุกร์ที่ 17 มิถุนายน 2565
ที่ปรึกษารัฐมนตรี ก.อุตฯ เยี่ยมชมโครงการใช้ก๊าซธรรมชาติเหลว (LNG)  เป็นเชื้อเพลิงในภาคอุตสาหกรรมของบริษัท คีพ อิท บิ๊ก วิน จํากัด
ที่ปรึกษารัฐมนตรี ก.อุตฯ เยี่ยมชมโครงการใช้ก๊าซธรรมชาติเหลว (LNG) เป็นเชื้อเพลิงในภาคอุตสาหกรรมของบริษัท คีพ อิท บิ๊ก วิน จํากัด
จังหวัดสมุทรปราการ: วันนี้ (17 มิถุนายน 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายสุรพล ชามาตย์ รองปลัดกระทรวงอุตสาหกรรม และเจ้าหน้าที่กระทรวงอุตสาหกรรม เยี่ยมชมการดําเนินของบริษัท คีพ อิท บิ๊ก วิน จํากัด โรงงานการผลิตอุปกรณ์ทางการแพทย์ (ถุงมือยาง) ซึ่งกว่า 90% ส่งออกต่างประเทศ และได้ใช้ก๊าซธรรมชาติเหลว (LNG) เป็นเชื้อเพลิงในกระบวนการผลิต โดยมีนายชิตชัย ศฤงคารินทร์ รองประธานกรรมการบริษัท ทีบีเอสจี จํากัด พร้อมทีมงาน และนายนราธิป ธัญลักษณ์ภาคย์ กรรมการบริษัท คีพ อิท บิ๊ก วิน จํากัด ให้การต้อนรับและร่วมหารือแลกเปลี่ยนข้อมูลระหว่างกัน
ทั้งนี้ ก๊าซธรรมชาติเหลว (LNG) ถือเป็นหนึ่งในเชื้อเพลิงทางเลือกที่ให้พลังงานความร้อนสูง และเป็นเชื้อเพลิงสะอาด เป็นมิตรกับสิ่งแวดล้อม เนื่องจากไม่มีกํามะถันเป็นองค์ประกอบ และก่อให้เกิดมลพิษต่ํากว่าเชื้อเพลิงปิโตรเลียมชนิดอื่น อีกทั้งยังเป็นเชื้อเพลิงที่ไม่มีสี ไม่มีกลิ่น ไม่เป็นพิษ จึงมีความปลอดภัยสูง ในปัจจุบันภาคอุตสาหกรรมของประเทศไทยได้มีการหันมาใช้ก๊าซธรรมชาติเหลว (LNG) เป็นเชื้อเพลิงทดแทนเชื้อเพลิงปิโตรเลียมชนิดอื่น เช่น น้ํามันดีเซล น้ํามันเตา หรือก๊าซปิโตรเลียมเหลว มากขึ้น เพื่อตอบโจทย์นโยบายภาครัฐที่ให้ความสําคัญกับการเติบโตทางเศรษฐกิจอย่างสมดุลและเป็นมิตรต่อสิ่งแวดล้อมตามโมเดลเศรษฐกิจ BCG ตลอดจนหามาตรการเพื่อแก้ไขปัญหาการเปลี่ยนแปลงสภาวะทางอากาศ โดยเฉพาะในส่วนที่เกี่ยวกับการลดและควบคุมการปล่อยก๊าซเรือนกระจก เพื่อให้บรรลุเป้าหมายการลดก๊าซเรือนกระจก โดยประเทศไทยตั้งเป้าลดการปล่อยก๊าซเรือนกระจก (คาร์บอนไดออกไซด์) สุทธิเป็นศูนย์ (Net Zero Emission) ภายใน ค.ศ.2065-2070
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมจำหน่ายหมูเพื่อประชาชน ภายใต้โครงการ “เกษตรช่วยประชาชนลดค่าครองชีพ”
วันพุธที่ 9 กุมภาพันธ์ 2565
กระทรวงเกษตรฯ เตรียมจําหน่ายหมูเพื่อประชาชน ภายใต้โครงการ “เกษตรช่วยประชาชนลดค่าครองชีพ”
กระทรวงเกษตรฯ เตรียมจําหน่ายหมูเพื่อประชาชน ภายใต้โครงการ “เกษตรช่วยประชาชนลดค่าครองชีพ” ในราคาถูกกว่าท้องตลาด เพียงกิโลกรัมละ 140 บาท มั่นใจด้วยคุณภาพดี การันตีด้วยมาตรฐานปศุสัตว์ OK ณ ลานกิจกรรมตลาดริมน้ํา อ.ต.ก. ระหว่างวันที่ 12 - 19 ก.พ. 65 หรือจนก
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานการแถลงข่าวเปิดตัวโครงการ “เกษตรช่วยประชาชนลดค่าครองชีพ” โดยมีดร.ทองเปลวกองจันทร์ปลัดกระทรวงเกษตรและสหกรณ์ นายสัตวแพทย์สรวิศ ธานีโต อธิบดีกรมปศุสัตว์ นายปณิธาน มีไชยโย รักษาการผู้อํานวยการองค์การตลาดเพื่อเกษตรกร (อ.ต.ก.) นายฉันทานนท์ วรรณเขจร โฆษกกระทรวงเกษตรและสหกรณ์และผู้บริหารกระทรวงเกษตรและสหกรณ์เข้าร่วม ณ ห้องประชุมกระทรวงเกษตรและสหกรณ์ และผ่านระบบการประชุมทางไกลออนไลน์ (ZOOM Meeting)
รัฐมนตรีว่าการกระทรวงเกษตรและสหกรณ์ กล่าวว่า จากสถานการณ์ราคาหมูแพง ซึ่งส่งผลกระทบต่อหลายภาคส่วน โดยเฉพาะกับประชาชนผู้บริโภค รวมไปถึงผู้ประกอบการร้านอาหาร ที่ต่างได้รับความเดือดร้อน จากปัญหาราคาเนื้อหมูที่ปรับตัวสูงขึ้น กระทรวงเกษตรและสหกรณ์ โดยกรมปศุสัตว์ และองค์การตลาดเพื่อเกษตรกร (อ.ต.ก.) จึงได้จัดโครงการ “เกษตรช่วยประชาชนลดค่าครองชีพ” ที่กําหนดจัดขึ้นระหว่างวันที่ 12 - 19 กุมภาพันธ์ 2565 หรือจนกว่าสินค้าจะหมด ณ ลานกิจกรรมตลาดริมน้ํา อ.ต.ก. เลียบคลองบางซื่อ ถ.พหลโยธิน เขตจตุจักร กทม. เพื่อเป็นการช่วยเหลือประชาชน ลดภาระค่าใช้จ่าย และบรรเทาความเดือดร้อนจากสภาวะเศรษฐกิจในปัจจุบัน ด้วยการจัดจําหน่ายหมูเพื่อประชาชน ซึ่งเป็นหมูเนื้อแดง คุณภาพดี การันตีด้วยมาตรฐานปศุสัตว์ OK ในราคาถูกกว่าท้องตลาด เพียงกิโลกรัมละ 140 บาท ซึ่งจะนํามาจําหน่ายที่ตลาด อ.ต.ก. จํานวน 150,000 กิโลกรัม โดยกําหนดซื้อได้คนละไม่เกิน 5 กิโลกรัม เพื่อให้ทั่วถึงกันทุกคน
“กระทรวงและสหกรณ์พร้อมบูรณาการร่วมกับทุกหน่วยงานและทุกภาคส่วน ไม่ว่าจะเป็นกระทรวงพาณิชย์ และเครือข่ายภาคเอกชน เพื่อให้สถานการณ์ราคาหมูกลับมาสู่ภาวะปกติโดยเร็วที่สุด ซึ่งที่ผ่านมา กระทรวงเกษตรและสหกรณ์ยังได้เดินหน้าในหลายกิจกรรม เพื่อช่วยเหลือประชาชนในสภาวะเศรษฐกิจฝืดเคือง อย่างเช่น โครงการร้านข้าวแกง 20 บาท ที่ได้เปิดตัวเมื่อวันที่ 6 กุมภาพันธ์ ที่ผ่านมา และเชื่อมั่นว่าโครงการ “เกษตรช่วยประชาชนลดค่าครองชีพ” จําหน่ายหมูราคาถูกเพื่อประชาชนในครั้งนี้ จะเป็นอีกหนึ่งโครงการ ที่ช่วยแบ่งเบาภาระค่าครองชีพให้กับประชาชน ได้สามารถบริโภคหมูที่มีคุณภาพ ปลอดภัย ในราคาที่เหมาะสมและเป็นธรรม” ดร.เฉลิมชัย กล่าว
รัฐบาลไทย-ข่าวทำเนียบรัฐบาล-Cabinet approves extension of stay in Thailand for migrant workers under MOU
วันพุธที่ 16 มีนาคม 2565
Cabinet approves extension of stay in Thailand for migrant workers under MOU
Cabinet approves extension of stay in Thailand for migrant workers under MOU
March 15, 2022, Government Spokesperson Thanakorn Wangboonkongchana disclosed that the cabinet approved in principle the draft Interior Ministerial on exemption of prohibition against aliens’ entry into the Kingdom as a special case for migrant workers of Cambodian Laos and Myanmar nationalities on a memorandum of understanding (MoU) under the 2019 Agreement. This is to allowmigrant workers from Cambodia, Laos, and Myanmar who entered Thailand on a memorandum of understanding (MoU) under the 2019 Agreement to extend their stay in the country for another 6 months to sort out their employment status and work permits, which may be extended up to 2 years.
These migrant workers, whose 4-year employment term will end this year (January 1 and December 31, 2022) will be able to apply for work permit or extension of work permit or temporary stay for not more than 2 years without having to leave the country. The extension is approved to solve the problem of workers’ reentry into the country, control the spread of COVID-19 pandemic, and to help businesses that rely on migrant workers to be able to operate, thereby, propelling and revitalizing national economic system.
At present, there are 106,580 on a memorandum of understanding (MoU) under the 2019 Agreement (26,840 from Cambodia, 25,504 from Lao PDR, and 54,236 from Myanmar).
รัฐบาลไทย-ข่าวทำเนียบรัฐบาล-สุดปัง! QS World University Rankings 2022 ประกาศมหาวิทยาลัยไทย ติดอันดับโลกใน 122 สาขาวิชา
วันศุกร์ที่ 22 เมษายน 2565
สุดปัง! QS World University Rankings 2022 ประกาศมหาวิทยาลัยไทย ติดอันดับโลกใน 122 สาขาวิชา
.....
นายเอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม เผย Quacquarelli Symonds (QS) หรือ QS World University Rankings ซึ่งเป็นองค์กรการให้ข้อมูลในด้านการศึกษาและการจัดอันดับมหาวิทยาลัยชั้นนําของโลก ประกาศการจัดอันดับสาขาวิชาที่ติดอันดับโลก เมื่อวันที่ 6 เม.ย. 65 ปรากฏว่า มหาวิทยาลัยของประเทศไทย ได้รับการจัดอันดับในสาขาวิชาที่ติดอันดับโลก ถึง 122 สาขาวิชา เพิ่มขึ้นจากปี 64 ที่ได้ 96 สาขา อีก 26 สาขา ที่สําคัญมีสาขาวิชาที่สามารถขึ้นไปติดถึงอันดับ 47 ของโลกหรือ TOP 50 ของโลกได้ คือ สาขาด้านศิลปะการแสดง (Performing Arts) ของมหาวิทยาลัยมหิดล
.
มหาวิทยาลัยไทยที่มีสาขาวิชาที่ติดอันดับ TOP 100 ของโลก ได้แก่
จุฬาลงกรณ์มหาวิทยาลัย ติดอันดับใน 4 สาขาวิชา ได้แก่ สาขาวิชาด้านศิลปะการแสดง สาขาวิชาด้านวิศวกรรมปิโตรเลียม สาขาวิชาด้านพัฒนศึกษา และสาขาวิชาด้านนโยบายสังคมและการบริหาร
-สถาบันเทคโนโลยีพระจอมเกล้าเจ้าคุณทหารลาดกระบังติดอันดับด้านวิศวกรรมปิโตรเลียม
-มหาวิทยาลัยเกษตรศาสตร์ ติดอันดับใน สาขาวิชาด้านเกษตรศาสตร์และป่าไม้
-มหาวิทยาลัยมหิดล ติดอันดับในสาขาด้านวิชาเภสัชกรรมและเภสัชวิทยา
.
สาขาวิชาที่ติดอันดับโลกในแต่ละสถาบันอุดมศึกษาของประเทศไทย มีแนวโน้มเพิ่มขี้น เช่น จุฬาฯ ในปี 63 และ 64 ติดอันดับ 30 สาขาวิชา ขยับขึ้น 35 สาขาวิชาในปี 65 ,ม.มหิดล ปี 63 ติดอันดับ 14 สาขาวิชา ปี 64 ติดอันดับ 16 สาขาวิชา และปี 2565 ติดอันดับ 20 สาขาวิชา ,ม.เชียงใหม่ ปี 64 ติดอันดับ 9 สาขาวิชาและปี 65 ติดอันดับ 13 สาขาวิชา ,ม.ธรรมศาสตร์ ปี 64 ติดอันดับ 5 สาขาวิชา แต่ปี 65 ขยับขึ้นมาเป็น 13 สาขาวิชา เป็นต้น
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมการขนส่งทางบก ประสานสำนักงานตำรวจแห่งชาติ ขยายเวลาผ่อนปรนการบังคับใช้กฎหมายให้ผู้ที่มีใบอนุญาตขับรถและใบอนุญาตเป็นผู้ประจำรถที่สิ้นอายุแล้วใช้ต่อได้จนถึงวันที่ 31 ธันวาคม 2564
วันศุกร์ที่ 20 สิงหาคม 2564
กรมการขนส่งทางบก ประสานสํานักงานตํารวจแห่งชาติ ขยายเวลาผ่อนปรนการบังคับใช้กฎหมายให้ผู้ที่มีใบอนุญาตขับรถและใบอนุญาตเป็นผู้ประจํารถที่สิ้นอายุแล้วใช้ต่อได้จนถึงวันที่ 31 ธันวาคม 2564
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่กรมการขนส่งทางบก (ขบ.) ได้มีประกาศงดให้บริการประชาชนด้านใบอนุญาตขับรถและใบอนุญาตเป็นผู้ประจํารถที่สํานักงานขนส่งทุกแห่งทั่วประเทศ จนกว่าจะมีประกาศยกเลิกสถานการณ์ฉุกเฉินหรือมีประกาศเป็นอย่างอื่น โดยในช่วงระยะเวลาการงดให้บริการ ขบ. ได้ประสานสํานักงานตํารวจแห่งชาติเพื่อผ่อนปรนการใช้กฎ ระเบียบ ข้อบังคับ คําสั่ง กับผู้ได้รับใบอนุญาตขับรถและใบอนุญาตเป็นผู้ประจํารถที่สิ้นอายุแล้ว สามารถใช้แสดงต่อเจ้าหน้าที่ได้จนถึงวันที่ 30 กันยายน 2564
จากสถานการณ์การแพร่ระบาดของโรคติดเชื้อไวรัส COVID-19 ในปัจจุบันยังคงทวีความรุนแรงยิ่งขึ้น ขบ. จึงได้ประสานสํานักงานตํารวจแห่งชาติขอให้พิจารณาผ่อนปรนการบังคับใช้กฎหมายต่อเนื่อง ซึ่งสํานักงานตํารวจแห่งชาติได้พิจารณาขยายระยะเวลาผ่อนปรนการบังคับใช้กฎ ระเบียบ ข้อบังคับ คําสั่งใด กับผู้ได้รับใบอนุญาตขับรถตามกฎหมายว่าด้วยรถยนต์ และผู้ได้รับใบอนุญาตเป็นผู้ประจํารถตามกฎหมายว่าด้วยการขนส่งทางบกที่สิ้นอายุแล้ว ยังสามารถใช้ขับรถต่อไปได้จนถึงวันที่ 31 ธันวาคม 2564 นอกจากนี้ ได้เพิ่มการผ่อนปรนให้ผู้ที่มีใบอนุญาตขับรถยนต์ส่วนบุคคลชั่วคราว หรือใบอนุญาตขับรถยนต์ส่วนบุคคล สามารถขับรถที่ใช้ในการรับจ้างขนส่งสินค้าได้ ได้แก่ รถบรรทุกที่มีน้ําหนักรถไม่เกิน 2,200 กิโลกรัม ที่จดทะเบียนตามกฎหมายด้วยการขนส่งทางบก (รถปิคอัพป้ายเหลือง) จนถึงวันที่ 31 ธันวาคม 2564 ซึ่งเป็นการบรรเทาความเดือดร้อนของประชาชนและให้สามารถประกอบการกิจการขนส่งสินค้าซึ่งมีความจําเป็นต่อการอุปโภคบริโภคของประชาชนอีกด้วย
อธิบดีกรมการขนส่งทางบก กล่าวเพิ่มเติมว่า นอกจากการขอความร่วมมือไปยังสํานักงานตํารวจแห่งชาติแล้ว ในส่วนของประชาชนที่มีเอกสารประกอบคําขอรับหรือขอต่ออายุใบอนุญาตขับรถและใบอนุญาตเป็นผู้ประจํารถ เช่น ใบรับรองแพทย์ หนังสือรับรองการผ่านการอบรมและทดสอบ คําขอที่ดําเนินการไม่แล้วเสร็จภายใน 90 วัน ผลผ่านการอบรมผ่านระบบ e-Learning ที่สิ้นอายุตั้งแต่วันที่ 16 เมษายน 2564 ซึ่งเป็นวันที่เริ่มงดให้บริการ ขบ. จึงได้อนุโลมให้ใช้เป็นเอกสารประกอบการดําเนินการได้จนถึงวันที่ 31 ธันวาคม 2564 เพื่อลดภาระให้ประชาชนยังคงใช้เอกสารได้ต่อเนื่อง อย่างไรก็ตาม สําหรับใบอนุญาตขับรถและใบอนุญาตเป็นผู้ประจํารถใกล้จะถึงวันสิ้นอายุ ผู้ขอต่ออายุใบอนุญาตสามารถดําเนินการอบรมผ่านระบบ e-Learning ทางเว็บไซต์ www.dlt-elearning.com ได้ล่วงหน้า เพื่อนําผลการผ่านการอบรมดังกล่าวมาดําเนินการต่ออายุใบอนุญาตขับรถและใบอนุญาตเป็นผู้ประจํารถเมื่อสํานักงานขนส่งเปิดดําเนินการ โดยมีการให้บริการอบรมผ่านระบบ e-Learning ทั้งหมด 4 ประเภท ได้แก่ การอบรมต่ออายุใบอนุญาตขับรถส่วนบุคคล อบรม 1 ชั่วโมง การอบรมต่ออายุใบอนุญาตขับรถส่วนบุคคลขาดต่ออายุเกิน 1 ปี อบรม 2 ชั่วโมง การอบรมต่ออายุใบอนุญาตขับรถขนส่ง อบรม 2 ชั่วโมง และการอบรมต่ออายุใบอนุญาตขับรถสาธารณะ อบรม 3 ชั่วโมง สําหรับผู้ขอต่ออายุใบอนุญาตขับรถและใบอนุญาตเป็นผู้ประจํารถจะได้รับสิทธิการยกเว้นการทดสอบข้อเขียนหรือทดสอบขับรถแล้วแต่กรณี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม กางผลงาน”กองทุนยุติธรรม” ช่วยประชาชนไม่มีเงินประกันตัว-ไม่มีทนายความ แล้ว 2,457 ราย อนุมัติงบแล้ว 190 ล้านบาท สั่งเร่งทำงานเชิงรุก
วันศุกร์ที่ 15 เมษายน 2565
รัฐมนตรีว่าการกระทรวงยุติธรรม กางผลงาน”กองทุนยุติธรรม” ช่วยประชาชนไม่มีเงินประกันตัว-ไม่มีทนายความ แล้ว 2,457 ราย อนุมัติงบแล้ว 190 ล้านบาท สั่งเร่งทํางานเชิงรุก
รัฐมนตรีว่าการกระทรวงยุติธรรม กางผลงาน”กองทุนยุติธรรม” ช่วยประชาชนไม่มีเงินประกันตัว-ไม่มีทนายความ แล้ว 2,457 ราย อนุมัติงบแล้ว 190 ล้านบาท สั่งเร่งทํางานเชิงรุก ช่วยคนเดือดร้อนให้ได้มากยิ่งขึ้น หวังลบคํา คุกมีไว้ขังคนจน ชี้ ต้องทําให้กระทรวงยุติธรรม
วันที่ 15 เมษายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงผลการดําเนินงานกองทุนยุติธรรม ปี 2565 ว่า กองทุนยุติธรรม ที่มีภารกิจช่วยเหลือประชาชน ที่ไม่มีเงินประกันตัว และไม่มีเงินจ้างทนายความในการต่อสู้คดี เราได้ให้ความช่วยเหลือประชาชน ตั้งแต่ 1 ต.ค.64- 31 มี.ค.65 ไปแล้วจํานวน 2,457 ราย โดยประชาชนที่เข้ารับบริการ มีทั้งปรึกษาทางกฎหมาย และช่วยเหลือตามภารกิจกองทุนยุติธรรม อาทิ ช่วยเหลือประชาชนในการดําเนินคดี 1,555 ราย แล้วเสร็จถึง 1,425 ราย การขอปล่อยชั่วคราวผู้ต้องหา หรือ จําเลย 592 ราย แล้วเสร็จไป 473 ราย การช่วยเหลือผู้ถูกละเมิดฯ 32 ราย แล้วเสร็จ 14 ราย และสนับสนุนการให้ความรู้ทางกฎหมาย 80 ราย แล้วเสร็จถึง 66 ราย
นายสมศักดิ์ กล่าวต่อว่า ในส่วนของงบประมาณที่ได้อนุมัติให้ความช่วยเหลือประชาชน ได้เร่งดําเนินการตามภารกิจแล้ว อาทิ การช่วยเหลือประชาชนในการดําเนินคดี อนุมัติไปแล้ว 18 ล้านบาท จากที่ตั้งงบประมาณไว้ 45 ล้านบาท การขอปล่อยชั่วคราวผู้ต้องหาหรือจําเลย อนุมัติแล้ว 168 ล้านบาท จากที่ตั้งงบประมาณไว้ 130 ล้านบาท การช่วยเหลือผู้ได้รับผลกระทบจากการถูกละเมิดสิทธิมนุษยชน อนุมัติแล้ว 1.6 แสนบาท จากที่ตั้งงบไว้ 2 ล้านบาท และการให้ความรู้ทางกฎหมายแก่ประชาชน อนุมัติแล้ว 3.2 ล้านบาท จากงบที่ตั้งไว้ 20 ล้านบาท โดยรวมทุกภารกิจในกองทุนยุติธรรม อนุมัติแล้ว 190 ล้านบาท จากที่ตั้งงบประมาณไว้ 197 ล้านบาท
“กองทุนยุติธรรม ผมได้มอบนโยบายให้ทุกหน่วยงานที่เกี่ยวข้อง เร่งช่วยเหลือพี่น้องประชาชน ที่มีความเดือดร้อนจากการถูกดําเนินคดี แล้วไม่มีความรู้ทางด้านกฎหมาย รวมถึงไม่มีเงินจ้างทนายความ เพราะที่ผ่านมา มักมีประชาชนเข้าใจผิดว่า ผู้มีรายได้น้อย ไม่สามารถหาทนายสู้คดีได้ หรือ คํานิยามที่ติดหู คุกมีไว้ขังคนจน ดังนั้น กองทุนยุติธรรม จะเข้าไปช่วยเหลือทั้งหมด ให้ประชาชนรู้สึกว่ามีที่พึ่งพิง ซึ่งจากตัวเลขประชาชน ที่เข้ารับบริการ ผมมองว่า ยังน้อยอยู่ หลังสงกรานต์เราต้องเร่งลงพื้นที่ เพื่อหาคนที่ยังเดือดร้อนอยู่ ให้ได้รับการช่วยเหลือ และเข้าถึงสิทธิของตัวเอง ดังนั้น จากนี้ เราต้องช่วยกันทํางานแบบเชิงรุก ให้เร็วกว่าปัญหาที่ประชาชนต้องพบเจอ และเราจะกลายเป็นหน่วยงานที่ประชาชน นึกถึงในลําดับแรกๆเมื่อเดือดเนื้อร้อนใจ โดยประชาชนที่เดือดร้อน สามารถยื่นคําขอรับความช่วยเหลือได้ที่อาคารกระทรวงยุติธรรม สํานักงานยุติธรรมจังหวัดทั่วประเทศ หรือ สายด่วน 1111 กด 77 ” รมว.ยุติธรรม กล่าว
รัฐบาลไทย-ข่าวทำเนียบรัฐบาล-โครงการบริการฟรีอินเทอร์เน็ตไร้สาย
วันอาทิตย์ที่ 22 สิงหาคม 2564
โครงการบริการฟรีอินเทอร์เน็ตไร้สาย
วันอาทิตย์ที่ 18 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ติดตามโครงการบริการฟรีอินเทอร์เน็ตไร้สาย ซึ่งต่อเนื่องจากโครงการเน็ตประชารัฐและโครงการขยายอินเทอร์เน็ตความเร็วสูงเพื่อพัฒนาคุณภาพชีวิต โดยโครงการดังกล่าวเป็นการให้บริการอินเทอร์เน็ตสาธารณะประจําหมู่บ้านที่ได้วางโครงข่ายเน็ตประชารัฐไว้ เพื่อให้การดําเนินการเป็นไปอย่างครอบคลุมและต่อเนื่อง ประชาชนสามารถใช้ Wifi บริการออนไลน์ และแอปพลิเคชันต่าง ๆ ได้โดยไม่เสียค่าใช้จ่าย นอกจากนี้ รัฐบาลยังให้ความสําคัญกับการพัฒนากําลังคนด้านเทคโนโลยีดิจิทัล โดยเฉพาะกลุ่มสตาร์ทอัพที่เป็นคนรุ่นใหม่และมีความรู้ความสามารถ เพื่อร่วมกันขับเคลื่อนประเทศไทยไปสู่สังคมดิจิทัลและนวัตกรรมตามเป้าหมายของการพัฒนาประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. เร่งสำรวจคนพิการติดเตียงและตกหล่น ให้เข้าถึงสิทธิสวัสดิการอย่างเท่าเทียม เพื่อน้อมรำลึกในพระมหากรุณาธิคุณ “สมเด็จย่า” และวันสังคมสงเคราะห์แห่งชาติ
วันอังคารที่ 19 ตุลาคม 2564
พม. เร่งสํารวจคนพิการติดเตียงและตกหล่น ให้เข้าถึงสิทธิสวัสดิการอย่างเท่าเทียม เพื่อน้อมรําลึกในพระมหากรุณาธิคุณ “สมเด็จย่า” และวันสังคมสงเคราะห์แห่งชาติ
พม. เร่งสํารวจคนพิการติดเตียงและตกหล่น ให้เข้าถึงสิทธิสวัสดิการอย่างเท่าเทียม เพื่อน้อมรําลึกในพระมหากรุณาธิคุณ “สมเด็จย่า” และวันสังคมสงเคราะห์แห่งชาติ
วันนี้ (19 ต.ต. 64) เวลา 10.00 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กระทรวงการพัฒนาสังคมและความมั่นคงของมนุษย์ (พม.) ได้ดําเนินการจัดทํา “กิจกรรมสํารวจคนพิการติดเตียงและตกหล่น ให้เข้าถึงสิทธิสวัสดิการอย่างเท่าเทียม เพื่อรําลึกถึงพระมหากรุณาธิคุณของสมเด็จพระศรีนครินทราบรมราชชนนี" ในวโรกาสวันคล้ายวันพระราชสมภพของสมเด็จพระศรีนครินทราบรมราชชนนี และวันสังคมสงเคราะห์แห่งชาติ ในวันที่ 21 ตุลาคม ของทุกปี
นางพัชรี กล่าวต่อไปว่า ปัจจุบัน จํานวนคนพิการที่ขึ้นทะเบียนคนพิการกับกรมส่งเสริมและพัฒนาคุณภาพชีวิตคนพิการ กระทรวง พม. (ข้อมูล ณ วันที่ 30 ก.ย. 64) มีจํานวน 2,094,210 คน หรือร้อยละ 3.09 ทั้งนี้ อาจมีคนพิการจํานวนหนึ่งที่ยังตกหล่นและเข้าไม่ถึงการขึ้นทะเบียนคนพิการ เนื่องจากความยากลําบากในการเดินทางหรือเข้าไม่ถึงข้อมูลข่าวสาร ซึ่งสอดคล้องกับข้อมูลของกรมอนามัย กระทรวงสาธารณสุข ที่พบว่า ประเทศไทยมีผู้ป่วยติดเตียงทั่วประเทศ จํานวนกว่า 200,000 คน ซึ่งส่งผลให้กลุ่มคนเหล่านี้ที่เป็นคนพิการไม่สามารถได้รับสิทธิสวัสดิการจากรัฐได้อย่างทั่วถึง ดังนั้น กระทรวง พม. ได้เล็งเห็นความสําคัญในการส่งเสริมการเข้าถึงสิทธิ สวัสดิการของคนพิการอย่างเท่าเทียมและเป็นธรรม จึงได้จัด “กิจกรรมสํารวจคนพิการติดเตียงและตกหล่น เพื่อการเข้าถึงสิทธิสวัสดิการอย่างเท่าเทียม” โดยมีวัตถุประสงค์เพื่อเป็นกิจกรรมรําลึกถึงพระมหากรุณาธิคุณของสมเด็จพระศรีนครินทราบรมราชชนนี และวันสังคมสงเคราะห์แห่งชาติ รวมทั้งส่งเสริมให้คนพิการสามารถเข้าถึงสิทธิและสวัสดิการอย่างทั่วถึงและเท่าเทียม โดยดําเนินการสํารวจข้อมูลคนพิการติดเตียงผ่านระบบออนไลน์
นางพัชรี กล่าวเพิ่มเติมว่า สําหรับการสํารวจดังกล่าว กระทรวง พม. จะรวบรวมและจัดทําเป็นฐานข้อมูล เพื่อประสานส่งต่อให้อาสาสมัครพัฒนาสังคมและความมั่นคงของมนุษย์ (อพม.) ซึ่งเป็นเครือข่ายสําคัญของกระทรวง พม. ในการลงพื้นที่เพื่อสอบถาม และดําเนินการให้ความช่วยเหลือในด้านสิทธิและสวัสดิการต่อไป ทั้งนี้ โครงการดังกล่าว ได้เริ่มดําเนินการตั้งแต่บัดนี้เป็นต้นไป จนถึงวันที่ 31 ธันวาคม 2564 โดยคนพิการและผู้ดูแลคนพิการสามารถกรอกแบบฟอร์มตาม QR Code หรือทางเว็บไซต์ของกรมส่งเสริมและพัฒนาคุณภาพชีวิตคนพิการ (พก.) ได้ที่ www.dep.go.th
รัฐบาลไทย-ข่าวทำเนียบรัฐบาล-นายกฯ ยินดี "ธุรกิจโลจิสติกส์ไทย" เติบโตต่อเนื่อง ชู RCEP เป็นปัจจัยสำคัญ "ส่งออกไทย" ขยายตัว
วันศุกร์ที่ 25 มีนาคม 2565
นายกฯ ยินดี "ธุรกิจโลจิสติกส์ไทย" เติบโตต่อเนื่อง ชู RCEP เป็นปัจจัยสําคัญ "ส่งออกไทย" ขยายตัว
.....
พลเอก ประยุทธ์ จันทร์โอชา นายกรัฐมนตรี ยินดีที่ธุรกิจด้านการบริหารจัดการด้านการขนส่งและสถานที่เก็บสินค้า (โลจิสติกส์) ของไทยมีแนวโน้มเติบโตต่อเนื่อง
.
จากประกาศกระทรวงพาณิชย์ เมื่อเดือน ม.ค. 65 พบว่ามีธุรกิจโลจิสติกส์จดทะเบียนเปิดกิจการใหม่กับกรมพัฒนาธุรกิจการค้า จํานวน 444 ราย เติบโตขึ้นจากช่วงเวลาเดียวกันของปี 64 ถึงร้อยละ 39.6
.
ส่วนมูลค่าการค้าระหว่างประเทศในเดือนม.ค. 65 พบว่าไทยมีมูลค่าการค้ารวม 1.51 ล้านล้านบาท เติบโตร้อยละ 27.7
.
โดยมีความตกลง RCEP เป็นปัจจัยสําคัญที่ผลักดันให้การส่งออกไทยให้ขยายตัวมากขึ้น และไทยได้เปิดตลาดให้สมาชิก RCEP เข้ามาลงทุนในธุรกิจบริการขนส่งเพิ่ม ซึ่งช่วยให้ไทยได้ประโยชน์จากการเป็น Global Value Chains บวกกับการขยายตัวของ E-Commerce จึงช่วยเสริมการขยายการค้าและการลงทุนในธุรกิจโลจิสติกส์
.
อ่านเพิ่มเติม คลิกhttps://www.thaigov.go.th/news/contents/details/52880
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส เตือนอย่าหลงเชื่อข่าวปลอม อย่าแชร์ เปิดรับจองฉีดวัคซีนไฟเซอร์ สำหรับเด็กที่อายุ 12 -18 ปี ผ่านแอปพลิเคชันไลน์หมอพร้อม
วันพฤหัสบดีที่ 5 สิงหาคม 2564
ดีอีเอส เตือนอย่าหลงเชื่อข่าวปลอม อย่าแชร์ เปิดรับจองฉีดวัคซีนไฟเซอร์ สําหรับเด็กที่อายุ 12 -18 ปี ผ่านแอปพลิเคชันไลน์หมอพร้อม
ดีอีเอส เตือนอย่าหลงเชื่อข่าวปลอม อย่าแชร์ เปิดรับจองฉีดวัคซีนไฟเซอร์ สําหรับเด็กที่อายุ 12 -18 ปี ผ่านแอปพลิเคชันไลน์หมอพร้อม
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการส่งต่อข้อมูลในประเด็นเรื่องเปิดรับจองฉีดวัคซีนไฟเซอร์สําหรับเด็กที่อายุ12 -18ปีผ่านแอปพลิเคชันไลน์หมอพร้อมทางศูนย์ต่อต้านข่าวปลอมได้ตรวจสอบข้อเท็จจริงกับสํานักงานปลัดกระทรวงสาธารณสุขกระทรวงสาธารณสุขพบว่าข้อมูลดังกล่าวนั้นเป็นข้อมูลเท็จ
กรณีการส่งต่อเนื้อหาประชาสัมพันธ์โดยระบุว่าตอนนี้หมอพร้อมรับจองฉีดวัคซีนสําหรับเด็กที่อายุระหว่าง12ถึง18ปีแล้วลองเข้าไปจองสิทธิ์ในLINEหมอพร้อมได้เลยทางสํานักงานปลัดกระทรวงสาธารณสุขกระทรวงสาธารณสุขได้ชี้แจงว่ายังไม่มีการเปิดให้บริการจองคิวฉีดโควิด-19ในหมอพร้อมขณะนี้โดยการลงทะเบียนที่มีการแชร์กันเป็นเพียงการลงทะเบียนใช้งานLINE OAหมอพร้อมไม่ใช่การลงทะเบียนฉีดวัคซีนแต่อย่างใดกรณีเพิ่มบุคคลอื่นจะใช้สําหรับตรวจสอบข้อมูลการฉีดวัคซีนและบันทึกข้อมูลข้อมูลอาการไม่พึงประสงค์ภายหลังได้รับวัคซีนเท่านั้น
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม ประชาชนสามารถติดตามข้อมูลข่าวสารที่ถูกต้องจากกระทรวงสาธารณสุขได้ที่เว็บไซต์https://www.moph.go.thหรือสอบถามโทร02 5901000 การกระทําของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(2),(5)มีอัตราโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดําเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********
รัฐบาลไทย-ข่าวทำเนียบรัฐบาล-ครม.เห็นชอบแต่งตั้งข้าราชการให้ดำรงตำแหน่งประเภทบริหาร ระดับสูง ตำแหน่ง ผู้ตรวจราชการกระทรวงวัฒนธรรม 2 ราย
วันอังคารที่ 15 มีนาคม 2565
ครม.เห็นชอบแต่งตั้งข้าราชการให้ดํารงตําแหน่งประเภทบริหาร ระดับสูง ตําแหน่ง ผู้ตรวจราชการกระทรวงวัฒนธรรม 2 ราย
ครม.เห็นชอบแต่งตั้งข้าราชการให้ดํารงตําแหน่งประเภทบริหาร ระดับสูง ตําแหน่ง ผู้ตรวจราชการกระทรวงวัฒนธรรม 2 ราย
ครม.เห็นชอบแต่งตั้งข้าราชการให้ดํารงตําแหน่งประเภทบริหาร ระดับสูง ตําแหน่ง ผู้ตรวจราชการกระทรวงวัฒนธรรม 2 ราย
วันที่ 15 มีนาคม 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า ในการประชุมคณะรัฐมนตรี (ครม.) มีมติอนุมัติตามที่กระทรวงวัฒนธรรม (วธ.) เสนอแต่งตั้งข้าราชการให้ดํารงตําแหน่งประเภทบริหาร ระดับสูง จํานวน 2 ราย ดังนี้ 1. นายพนมบุตร จันทรโชติ รองอธิบดีกรมศิลปากร แต่งตั้งให้ดํารงตําแหน่ง ผู้ตรวจราชการกระทรวง (ผู้ตรวจราชการกระทรวง ระดับสูง) สํานักงานปลัดกระทรวง กระทรวงวัฒนธรรม 2. นางโชติกา อัครกิจโสภากุล ผู้ช่วยปลัดกระทรวงวัฒนธรรม แต่งตั้งให้ดํารงตําแหน่งผู้ตรวจราชการกระทรวง (ผู้ตรวจราชการกระทรวง ระดับสูง) สํานักงานปลัดกระทรวง กระทรวงวัฒนธรรม ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งให้ดํารงตําแหน่งประเภทบริหาร ระดับสูง ซึ่งผู้บริหารระดับสูงทั้ง 2 รายที่ได้รับการแต่งตั้งในครั้งนี้ เป็นผู้ที่มีความรู้ความสามารถและประสบการณ์ขับเคลื่อนงานตามภารกิจกระทรวงกึ่งเศรษฐกิจ ด้านศาสนา ศิลปะและวัฒนธรรม ตามนโยบายรัฐบาล และกระทรวงวัฒนธรรม ซึ่งเหมาะสมกับตําแหน่งดังกล่าว
รัฐบาลไทย-ข่าวทำเนียบรัฐบาล-โฆษกรัฐบาลลั่น นายกฯ พร้อมชี้แจงศึกซักฟอกในสภาฯ วอนพรรคเพื่อไทยอภิปรายในสภาฯ แล้วไม่ควรเล่นเกมส์นอกสภาฯ อีก ดักคอ แคมเปญชวนคนไทยไล่รัฐบาลมีช่องว่าง ชี้ไม่มีระบบยืนยันตัวตน
วันอาทิตย์ที่ 29 สิงหาคม 2564
โฆษกรัฐบาลลั่น นายกฯ พร้อมชี้แจงศึกซักฟอกในสภาฯ วอนพรรคเพื่อไทยอภิปรายในสภาฯ แล้วไม่ควรเล่นเกมส์นอกสภาฯ อีก ดักคอ แคมเปญชวนคนไทยไล่รัฐบาลมีช่องว่าง ชี้ไม่มีระบบยืนยันตัวตน
โฆษกรัฐบาลลั่น นายกฯ พร้อมชี้แจงศึกซักฟอกในสภาฯ วอนพรรคเพื่อไทยอภิปรายในสภาฯ แล้วไม่ควรเล่นเกมส์นอกสภาฯ อีก ดักคอ แคมเปญชวนคนไทยไล่รัฐบาลมีช่องว่าง ชี้ไม่มีระบบยืนยันตัวตน อาจเปิดช่องให้มีการปั่นยอดให้สูงได้ เผยมีประชาชนขอผุดแคมเปญหนุนนายกฯ ทํางานต่อ
วันที่ 29 ส.ค.64 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่พรรคเพื่อไทยผุดแคมเปญเชิญชวนประชาชนร่วมลงมติไม่ไว้วางใจรัฐบาล พล.อ.ประยุทธ์ จันทร์โอชา นายกฯ และรมว.กลาโหมว่า การอภิปรายไม่ไว้วางใจรัฐบาลเป็นกลไกหนึ่งในการตรวจสอบรัฐบาลตามระบอบประชาธิปไตยของพรรคร่วมฝ่ายค้าน ซึ่งเป็นสิทธิตามรัฐธรรมนูญที่สามารถดําเนินการได้ แต่การเชิญชวนพี่น้องประชาชนให้ร่วมลงชื่อโหวตไม่วางใจรัฐบาลด้วยนั้นไม่ควรกระทําและไม่เหมาะสม เป็นการเล่นเกมส์นอกสภาฯ เพื่อกดดันรัฐบาลต่อ และการลงชื่อทางไลน์นั้นสามารถปั่นตัวเลขให้สูงได้ตามใจชอบ เพราะไม่มีระบบยืนยันตัวตนที่เพียงพอ โดยในสมัยที่ตนเป็นเลขานุการรัฐมนตรีว่าการกระทรวงการคลัง ทําโครงการชิมช็อปใช้นั้น ก็ยังพบว่ามีรายชื่อผีโผล่มา ซึ่งจะต้องตรวจสอบยืนยันตัวตนจากหลายหน่วยงาน ดังนั้น สุดท้ายแล้วพรรคเพื่อไทยก็อาจจะนําตัวเลขสูง ๆ มาโจมตีรัฐบาลเพื่อสร้างความชอบธรรมให้กับตัวเองได้ ซึ่งเป็นสิ่งที่ไม่ควร น่าจะใช้สภาฯ ในการตรวจสอบจะดีกว่า
นายธนกร กล่าวอีกว่า มีพี่น้องประชาชนจํานวนมากโทรศัพท์มาหาตน โดยระบุว่าอยากจะขอเปิดแคมเปญสนับสนุน พล.อ.ประยุทธ์ให้อยู่ยาว ทํางานให้ประเทศชาติและประชาชนต่อไป แต่ตนได้ขอร้องไว้ เพราะไม่อยากให้เกิดความขัดแย้งขึ้นในสังคม ท่ามกลางวิกฤติโควิด-19 ที่ทุกฝ่ายจะต้องช่วยกัน โดยรัฐบาลพยายามทุกอย่างเพื่อแก้ปัญหาให้กับพี่น้องประชาชน คาดว่าอีกไม่นานสถานการณ์จะคลี่คลาย อย่างไรก็ตาม ฝ่ายค้านต้องทบทวนให้ดี เพราะการอภิปรายไม่ไว้วางใจรัฐบาลนั้นควรเป็นเรื่องที่ดําเนินการภายในที่ประชุมสภาฯ ไม่ควรนําไปขยายผลออกไปสู่นอกสภาฯ หากฝ่ายค้านมั่นใจว่ามีข้อมูลเพียงพอ ก็สามารถนํามาแสดงและอภิปรายต่อที่ประชุมสภาฯ ได้ ทั้งนี้ พล.อ.ประยุทธ์พร้อมที่จะชี้แจงในทุกเรื่อง ที่สําคัญ รัฐบาลจะใช้เวทีสภาฯ เพื่อทําความเข้าใจกับประชาชนอีกด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย สลากดิจิทัลงวดแรกหมดภายใน 5 วัน เชื่อช่วยสร้างกลไกให้ราคาสลากกลับมา 80 บาท ขณะที่ “นายกฯ” หวังจำหน่ายสลากออนไลน์เดินหน้าควบคู่ไปกับการขายตามปกติ
วันจันทร์ที่ 6 มิถุนายน 2565
โฆษกรัฐบาลเผย สลากดิจิทัลงวดแรกหมดภายใน 5 วัน เชื่อช่วยสร้างกลไกให้ราคาสลากกลับมา 80 บาท  ขณะที่ “นายกฯ” หวังจําหน่ายสลากออนไลน์เดินหน้าควบคู่ไปกับการขายตามปกติ
โฆษกรัฐบาลเผย สลากดิจิทัลงวดแรกหมดภายใน 5 วัน เชื่อช่วยสร้างกลไกให้ราคาสลากกลับมา 80 บาท  ขณะที่ “นายกฯ” หวังจําหน่ายสลากออนไลน์เดินหน้าควบคู่ไปกับการขายตามปกติ นํารายได้เข้ารัฐเพื่อการพัฒนาประเทศ
(6 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงโครงการสลากดิจิทัล ที่สํานักงานสลากกินแบ่งรัฐบาลเปิดจําหน่ายผ่านแพลตฟอร์มแอปพลิเคชัน “เป๋าตัง” ตั้งแต่วันที่ 2 มิถุนายน 2565 จํานวน สลากดิจิทัล ทั้งหมดในระบบ 5,173,500 ล้านฉบับ ได้รับการตอบรับจากประชาชนทั่วประเทศเป็นอย่างดี จําหน่ายหมดแล้ว
ซึ่งมีผู้ค้าสลากฯ ที่เข้าร่วมโครงการ จํานวน 10,513 ราย และมีผู้ซื้อกว่า 1.2 ล้านคน เป็นการจําหน่ายหมดภายในเพียง 5 วัน ตามที่คาดการณ์ไว้ ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามผลตอบรับของประชาชนที่มีต่อโครงการสลากดิจิทัลอย่างต่อเนื่อง โดยนายกรัฐมนตรีชื่นชมการดําเนินงานของคณะกรรมการแก้ไขปัญหาผู้ที่ได้รับความเดือดร้อนจากการเสนอขายหรือขายสลากกินแบ่งรัฐบาลในราคาเกินกว่าที่กําหนดในสลากกินแบ่งรัฐบาล สํานักงานสลากกินแบ่งรัฐบาล ตลอดจนผู้ที่เกี่ยวข้อง ที่ร่วมมือกันแก้ไขปัญหาการขายสลากเกินราคา 80 บาทจนได้ผลขั้นต้นเป็นที่น่าพอใจ
โฆษกประจําสํานักนายกรัฐมนตรีเพิ่มเติมกล่าวว่า การจําหน่ายสลากดิจิทัลในครั้งแรกสามารถจําหน่ายหมดลงอย่างรวดเร็วภายใน 5 วัน แสดงให้เห็นว่าสลากดิจิทัลเป็นที่ต้องการของประชาชน ประชาชนให้การตอบรับดีเกินความคาดหมาย ซึ่งคณะกรรมการฯ จะได้นําข้อเสนอแนะ เสียงสะท้อนต่าง ๆ ของประชาชนที่มีต่อโครงการสลากดิจิทัลไปปรับปรุงพัฒนาให้สอดคล้องกับสถานการณ์ ทั้งเรื่องการขึ้นเงินรางวัล ค่าธรรมเนียม รวมถึงจํานวนปริมาณสลากที่ขายในแพลตฟอร์มเป๋าตังในงวดต่อ ๆ ไป เพื่อลดปัญหาการขายสลากเกินราคาได้ดีขึ้น ทําให้สลากกินแบ่งรัฐบาลกลับมาจําหน่ายที่ราคา 80 บาทได้อย่างเป็นรูปธรรมในที่สุด
“ขอย้ําว่าโครงการสลากดิจิทัล เป็นการเพิ่มทางเลือกให้กับผู้ซื้อ ซึ่งท่านนายกรัฐมนตรีหวังให้การจําหน่ายสลากออนไลน์เดินหน้าควบคู่ไปกับการขายตามปกติ เพื่อให้ทุกฝ่ายสามารถจําหน่ายสลากกินแบ่งรัฐบาลและเป็นการนํารายได้เข้ารัฐเพื่อการพัฒนาประเทศต่อไป” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-ศธ. จัด 6 โครงการของขวัญปีใหม่ มุ่งเน้นให้คนไทยได้รับการศึกษาทั่วถึง เท่าเทียม
วันศุกร์ที่ 24 ธันวาคม 2564
ศธ. จัด 6 โครงการของขวัญปีใหม่ มุ่งเน้นให้คนไทยได้รับการศึกษาทั่วถึง เท่าเทียม
.....
กระทรวงศึกษาธิการ มอบของขวัญปีใหม่ ปี 2565 เพื่อส่งความสุข และเน้นสร้างโอกาสให้คนไทยทุกคนได้รับการศึกษาอย่างทั่วถึง เท่าเทียม ผ่าน 6 โครงการสําคัญ
.
โครงการ Chance พาน้องกลับห้องเรียน ค้นหาและติดตามเด็กตกหล่นและออกกลางคันกลับเข้าสู่ระบบการศึกษา ภายใต้แนวคิดการศึกษาไทยไม่ทิ้งใครไว้ข้างหลัง
โครงการ ศ.ค.ส. ศึกษาธิการ ส่งความสุขให้น้องปีที่ 3 โดยสํานักงาน กศน.ทั่วประเทศส่งมอบความสุข มอบสิ่งของ อุปกรณ์การเรียน และอื่นๆ ให้เด็กด้อยโอกาส ในพื้นที่ห่างไกล ระหว่างวันที่ 17 ธ.ค. 64 – 8 ม.ค. 65
โครงการอาชีวะ สร้างโอกาสทางการศึกษาให้เยาวชน “อาชีวะอยู่ประจํา เรียนฟรี มีอาชีพ” มอบทุนเรียนฟรีต่อเนื่อง 3 ปี มีหอพัก อาหาร 3 มื้อ ให้นักเรียนจบ ม.3 ได้เรียนต่อ 100% ตั้งเป้าจํานวน 5,000 คน มีสถานศึกษาเข้าร่วม 86 แห่ง
โครงการ ฝึกอบรมอาชีพระยะสั้น Re – Skill, Up Skill และ New – Skill แก่นักเรียน นักศึกษา และประชาชน 38,500 คน ไม่น้อยกว่า 77 หลักสูตร ดําเนินการใน 77 ศูนย์ทั่วประเทศ ระหว่าง 27 ธ.ค. 64 – 31 ม.ค. 65
โครงการอาชีวะอาสา ร่วมด้วยช่วยประชาชน เทศกาลปีใหม่ 2565 ออกบริการประชาชนช่วงเทศกาลปีใหม่ตลอด 24 ชั่วโมง ระหว่างวันที่ 29 ธ.ค. 64 – 4 ม.ค. 65
โครงการศูนย์ซ่อมสร้างเพื่อชุมชน ลดรายจ่ายให้แก่ประชาชน ผ่านแอปพลิเคชัน ช่างพันธุ์ R ออกให้บริการซ่อมถึงบ้านฟรี ทั้งไฟฟ้า เครื่องยนต์ โดยนักเรียนอาชีวะ ประชาชนสามารถใช้บริการผ่านแอปฯ ได้ตลอดปี 65
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ เตรียมร่วมงาน "ลอยกระทง" ขอให้ ปชช. ลอยกระทงอย่างมีความสุข ปลอดโรค - ปลอดภัย รณรงค์ "1 ครอบครัว 1 กระทง"
วันศุกร์ที่ 19 พฤศจิกายน 2564
นายกฯ เตรียมร่วมงาน "ลอยกระทง" ขอให้ ปชช. ลอยกระทงอย่างมีความสุข ปลอดโรค - ปลอดภัย รณรงค์ "1 ครอบครัว 1 กระทง"
....
วันนี้ (19 พ.ย. 64) เวลา 16.30 น. นายกรัฐมนตรี จะนําคณะรัฐมนตรีร่วมงาน “ลอยกระทงวิถีใหม่ สืบสานประเพณีไทย 1 ครอบครัว 1 กระทง รักษาระยะห่าง สวมหน้ากากอนามัย ปลอดโรค ปลอดภัย” ณ คลองผดุงกรุงเกษม ข้างทําเนียบรัฐบาล
.
พร้อมฝากความปรารถนาดี และขอความร่วมมือประชาชนทุกคนให้ยึดหลัก “ลอยกระทงวิถีใหม่” ปฏิบัติตามมาตรการโควิดฟรีเซ็ตติ้ง (COVID Free Setting) และป้องกันการติดเชื้อครอบจักรวาล (Universal Prevention)
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การประชุมคณะทำงานโครงสร้างบุคลากรของไทยที่ประจำการในต่างประเทศ ครั้งที่ 1/2564
วันศุกร์ที่ 16 กรกฎาคม 2564
การประชุมคณะทํางานโครงสร้างบุคลากรของไทยที่ประจําการในต่างประเทศ ครั้งที่ 1/2564
รองปลัดฯ วรวรรณ เป็นผู้แทนกระทรวงอุตสาหกรรมเข้าร่วมประชุมคณะทํางานโครงสร้างบุคลากรของไทยที่ประจําการในต่างประเทศ ครั้งที่ 1/2564
วันนี้ (16 กรกฎาคม 2564) นางวรวรรณ ชิตอรุณ รองปลัดกระทรวงอุตสาหกรรม และนายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม เป็นผู้แทนกระทรวงอุตสาหกรรม ให้ข้อมูลเพิ่มเติมต่อคณะทํางานโครงสร้างบุคลากรของไทยที่ประจําการในต่างประเทศ โดยมีหม่อมหลวงพัชรภากร เทวกุล เลขาธิการคณะกรรมการข้าราชการพลเรือน เป็นประธานในการประชุม เพื่อให้ข้อมูลความจําเป็นและภารกิจของการส่งข้าราชการไปปฏิบัติหน้าที่อัครราชทูตที่ปรึกษา (ฝ่ายอุตสาหกรรม) ประจําสถานเอกอัครราชทูต ณ กรุงปักกิ่ง สาธารณรัฐประชาชนจีน และสถานเอกอัครราชทูต ณ กรุงโซล สาธารณรัฐเกาหลี พร้อมด้วย นายนฤบดินทร์ วุฒิวรรณ และนางพัทธ์ธีรา สุวรรณทัต ผู้แทนกองยุทธศาสตร์และแผนงาน เข้าร่วม ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม ผ่านระบบออนไลน์ Webex
ทั้งนี้ การเข้าร่วมประชุมฯ ดังกล่าวเป็นไปตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 ฉบับที่ 27 ลงวันที่ 10 กรกฎาคม พ.ศ. 2564
รัฐบาลไทย-ข่าวทำเนียบรัฐบาล-รัฐบาลเร่งดำเนินคดีฉ้อโกง/หลอกขายของออนไลน์ ร้องเรียนผ่านศูนย์ 1212 เฟซบุ๊กมากสุด 82%
วันอาทิตย์ที่ 10 ตุลาคม 2564
รัฐบาลเร่งดําเนินคดีฉ้อโกง/หลอกขายของออนไลน์ ร้องเรียนผ่านศูนย์ 1212 เฟซบุ๊กมากสุด 82%
รองโฆษกฯ เผยรัฐบาลเร่งดําเนินคดีฉ้อโกง/หลอกขายของออนไลน์ ร้องเรียนผ่านศูนย์ 1212 เฟซบุ๊กมากสุด 82%
วันนี้(10ต.ค.60)นางสาวรัชดาธนาดิเรกรองโฆษกประจําสํานักนายกรัฐมนตรีเผยกระทรวงดิจิทัลเพื่อเศรษฐกิจและสังคมร่วมกับตํารวจสืบสวนสอบสวนอาชญากรรมทางเทคโนโลยีและหน่วยงานอื่นๆทั้งภาครัฐและภาคเอกชนที่เกี่ยวข้องเร่งดําเนินการสืบสวนเอาผิดมิจฉาชีพออนไลน์คดีฉ้อโกงและหลอกหลวงประชาชนโดยพบว่าตั้งแต่มกราคมถึงตุลาคม2564 เรื่องร้องเรียนผ่านสายด่วน1212ส่วนใหญ่มาจากซื้อ-ขายออนไลน์อาทิการสั่งซื้อสินค้าแล้วไม่ได้รับสินค้าได้รับสินค้าไม่ตรงตามโฆษณาได้รับสินค้าชํารุดหลอกให้เซ็นรับพัสดุผิดกฎหมายรับหิ้วของตุ๋นขายแบบผ่อนชําระโดยสัดส่วนการร้องเรียนจากการซื้อผ่านเฟซบุ๊กสูงสุดคิดเป็น82.4% (19,296ครั้ง)เว็บไซต์4.6%และอินสตาแกรม4.3%และเมื่อเปรียบเทียบกับข้อมูลช่วงเดือนมกราคม-สิงหาคม พบว่าในปี2564มีร้องเรียนปัญหาซื้อขาย-ออนไลน์เฉลี่ย2,221ครั้งต่อเดือนเพิ่มขึ้นจากปีที่แล้วที่เฉลี่ย1,718ครั้งต่อเดือน
ทั้งนี้การกระทําดังกล่าวถือว่าเข้าข่ายความผิดกรณีฉ้อโกงต่อประชาชนเป็นความผิดตามประมวลกฎหมายอาญาซึ่งมีโทษจําคุกไม่เกิน5ปีหรือปรับไม่เกิน10,000บาทหรือทั้งจําทั้งปรับนอกจากนี้ยังเป็นความผิดตามพ.ร.บ.คอมพิวเตอร์ฯมาตรา11ผู้ใดส่งข้อมูลคอมพิวเตอร์หรือจดหมายอิเล็กทรอนิกส์แก่บุคคลอื่นโดยปกปิดหรือปลอมแปลงแหล่งที่มาของการส่งข้อมูลดังกล่าวอันเป็นการรบกวนการใช้ระบบคอมพิวเตอร์ของบุคคลอื่นโดยปกติสุขต้องระวางโทษปรับไม่เกิน100,000บาทอีกด้วยมากไปกว่านั้นสํานักงานกสทช. ยังทํางานร่วมกับผู้ให้บริการโทรศัพท์เคลื่อนที่ทุกเครือข่ายเพี่อปิดกั้นSMSชวนเล่นการพนันหรือปล่อยเงินกู้ผิดกฏหมายอีกด้วย
รองโฆษกประจําสํานักนายกรัฐมนตรียังเผยอีกว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมห่วงประชาชนฝากเตือนอย่าหลงเป็นเหยื่อมิจฉาชีพ ตรวจสอบสินค้าก่อนชําระเงินเลือกเพจขายสินค้าที่ไว้ใจได้ทั้งยังกําชับให้กระทรวงดิจิทัลเพื่อเศรษฐกิจและสังคมสํานักงานตํารวจแห่งชาติและหน่วยงานที่เกี่ยวข้องเร่งปราบปรามเว็บการพนันออนไลน์ที่มอมเมาเยาวชนก่อให้เกิดปัญหาหนี้สินและอาชญกรรมอื่นๆตามมา
"ประชาชนสามารถร้องเรียน/ร้องทุกข์ผ่านสายด่วน1212และเบอร์1441สายด่วนตํารวจไซเบอร์หรือเว็บไซต์https://www.1212occ.comและอีเมล์1212@mdes.go.thหากได้รับความเดือดร้อนหรือพบการกระทําผิดที่เป็นอาชญกรรมทางเทคโนโลยีเพื่อให้มีการสอบสวนนําตัวผู้กระทําผิดมาดําเนินคดีและขอให้ประชาชนระมัดระวังในการซื้อของออนไลน์และไม่หลงเชื่อSMSที่ส่งมาจากเบอร์ไม่คุ้นเคยเพื่อหลีกเลี่ยงการถูกโกง"นางสาวรัชดากล่าว
_____
รัฐบาลไทย-ข่าวทำเนียบรัฐบาล-รมต.อนุชา ชวนเที่ยวชัยนาท ชมความสวยงามโรงพักเก่า ร.ศ.120 อายุกว่า 121 ปี ดัน Soft Power อ.สรรพยา ขึ้นแท่นชุมชนท่องเที่ยวเชิงประวัติศาสตร์
วันอาทิตย์ที่ 7 สิงหาคม 2565
รมต.อนุชา ชวนเที่ยวชัยนาท ชมความสวยงามโรงพักเก่า ร.ศ.120 อายุกว่า 121 ปี  ดัน Soft Power อ.สรรพยา ขึ้นแท่นชุมชนท่องเที่ยวเชิงประวัติศาสตร์
รมต.อนุชา ชวนเที่ยวชัยนาท ชมความสวยงามโรงพักเก่า ร.ศ.120 อายุกว่า 121 ปี  ดัน Soft Power อ.สรรพยา ขึ้นแท่นชุมชนท่องเที่ยวเชิงประวัติศาสตร์
วันนี้ (7 สิงหาคม 2565) เวลา 10.00 น. ณ ห้องประชุมศาลาริมน้ําและแหล่งเรียนรู้ชุมชน สถานีตํารวจภูธรอําเภอสรรพยา (โรงพักเก่าสรรพยา) อําเภอสรรพยา จังหวัดชัยนาท นายอนุชา นาคาศัย รัฐมนตรีประจําสํานักนายกรัฐมนตรี เป็นประธานเปิดโครงการ “วาปีบุษบากรวิชาการ ครั้งที่ 10 ปีที่ 10 โดยได้รับพระบรมราชานุญาต” ซึ่งจัดขึ้นโดย สาขาวิชาสหวิทยาการการท่องเที่ยว โรงเรียนการท่องเที่ยวและการบริการ มหาวิทยาลัยสวนดุสิต โดยมี นายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี นายรังสรรค์ ตันเจริญ ผู้ว่าราชการจังหวัดชัยนาท อนุสรณ์ นาคาศัย นายกองค์การบริหารส่วนจังหวัดชัยนาท รองศาสตราจารย์ พัชรี สวนแก้ว รองอธิการบดีฝ่ายกิจการ
นักศึกษา มหาวิทยาลัยสวนดุสิต หัวหน้าส่วนราชการจังหวัดชัยนาท และประชาชนชาว อ.สรรพยา ร่วมงาน
รัฐมนตรีประจําสํานักนายกรัฐมนตรี กล่าวว่า โครงการ “วาปีบุษบากรวิชาการ” ในหัวข้อ "ประวัติศาสตร์ท้องถิ่น สืบสานต่อยอดที่สรรพยา" ครั้งนี้ ถือเป็นโครงการสัมมนาทางวิชาการระดับชาติอันทรงคุณค่าสําหรับชาวชัยนาท ตนรู้สึกเป็นเกียรติและภาคภูมิใจที่ทางคณะผู้จัดงานได้ให้ความสําคัญกับการศึกษาวิจัยเกี่ยวกับประวัติศาสตร์และวัฒนธรรมของอําเภอสรรพยา จนกระทั่งต่อยอดเป็นงานวิจัย เรื่องชื่อบ้านนามเมือง อําเภอสรรพยา จังหวัดชัยนาท ซึ่งเป็นโครงการความร่วมมือทางวิชาการระหว่างองค์การบริหารส่วนตําบลสรรพยากับมหาวิทยาลัยสวนดุสิต ทําให้เกิดเป็นองค์ความรู้ทางประวัติศาสตร์ที่สําคัญ และทําให้อําเภอสรรพยาเป็นที่รู้จักอย่างแพร่หลายมากขึ้น ซึ่งจะเป็นรากฐานสําคัญที่สามารถต่อยอดการพัฒนาในมิติอื่นๆ ทั้งการศึกษา สังคม วัฒนธรรม เศรษฐกิจ ตลอดจนการท่องเที่ยวเชิงประวัติศาสตร์ต่อไปในอนาคต
รัฐมนตรีประจําสํานักนายกรัฐมนตรี กล่าวเพิ่มเติมว่า จากการเยี่ยมชมสถานีตํารวจภูธรอําเภอสรรพยาหลังเก่า ซึ่งเป็นโรงพักที่สร้างขึ้นสมัยรัชกาลที่ 5 หรือ โรงพักเก่า ร.ศ.120 ที่มีอายุกว่า 121 ปี รวมถึงเยี่ยมชมชุมชนตลาดโรงพักเก่าสรรพยา ตนมั่นใจว่าที่แห่งนี้จะเป็นแหล่งท่องเที่ยวเชิงประวัติศาสตร์แห่งใหม่ในพื้นที่ อ.สรรพยา โดยเป็น Soft Power ที่จะช่วยสร้างเม็ดเงินให้กับชุมชนได้อีกทางหนึ่ง ทั้งนี้ ต้องอาศัยความร่วมมือจากทุกฝ่ายที่เกี่ยวข้อง โดยเฉพาะคนในชุมชน ร่วมกันอนุรักษ์และต่อยอดจากการศึกษาของโครงการนี้ เพื่อให้มีแหล่งท่องเที่ยวที่เป็นจุดเด่น และสามารถดึงเม็ดเงินจากการท่องเที่ยวเข้าสู่พื้นที่ได้ในอนาคต
สําหรับโครงการ “วาปีบุษบากรวิชาการ ครั้งที่ 10 ปีที่ 10 โดยได้รับพระบรมราชานุญาต” เป็นโครงการที่มีส่วนช่วยในการส่งเสริมชุมชนฐานรากด้วยการพัฒนาศักยภาพทางวัฒนธรรมท้องถิ่น โดยภายในงานรัฐมนตรีประจําสํานักนายกรัฐมนตรีและคณะได้เยี่ยมชมสถานีตํารวจภูธรอําเภอสรรพยาหลังเก่า หรือ โรงพักเก่า ร.ศ.120 ชมผลผลิตชุมชน และร่วมบันทึกเทปเชิญชวนท่องเที่ยว อ.สรรพยา จ.ชัยนาท เพื่อประชาสัมพันธ์โครงการ "มนุษย์ท่องเที่ยว" ครั้งที่ 8 ของมหาวิทยาลัยสวนดุสิต
รัฐบาลไทย-ข่าวทำเนียบรัฐบาล-ปลัดสธ. เปิดการอบรมหลักสูตรฝึกอบรมพัฒนาความเป็นสุดยอดผู้นำด้านสาธารณสุข รุ่นที่ 1
วันพฤหัสบดีที่ 26 พฤษภาคม 2565
ปลัดสธ. เปิดการอบรมหลักสูตรฝึกอบรมพัฒนาความเป็นสุดยอดผู้นําด้านสาธารณสุข รุ่นที่ 1
นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิดการอบรมหลักสูตรฝึกอบรมพัฒนาความเป็นสุดยอดผู้นําด้านสาธารณสุข รุ่นที่ 1 จัดโดยวิทยาลัยนักบริหารสาธารณสุข พร้อมบรรยายพิเศษ หัวข้อ “Leadership and decision making” พัฒนาบุคลากรรุ่นใหม่ให้
นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิดการอบรมหลักสูตรฝึกอบรมพัฒนาความเป็นสุดยอดผู้นําด้านสาธารณสุข รุ่นที่ 1 จัดโดยวิทยาลัยนักบริหารสาธารณสุข พร้อมบรรยายพิเศษ หัวข้อ “Leadership and decision making” พัฒนาบุคลากรรุ่นใหม่ให้เป็นผู้นําขับเคลื่อนนโยบายและพัฒนากระทรวงสาธารณสุขให้ก้าวหน้าและสร้างประโยชน์สูงสุดกับประชาชน ที่โรงแรมจันทรารีสอร์ท อําเภอเมืองนครนายก จังหวัดนครนายก ******************** พฤษภาคม 2565
รัฐบาลไทย-ข่าวทำเนียบรัฐบาล-อนุทิน เผย กรมวิทย์ฯ กำลังศึกษาสารสกัดจากรากกัญชา พบมีผลช่วยรักษาเนื้อเยื่อปอด
วันจันทร์ที่ 21 มิถุนายน 2564
อนุทิน เผย กรมวิทย์ฯ กําลังศึกษาสารสกัดจากรากกัญชา พบมีผลช่วยรักษาเนื้อเยื่อปอด
รองนายกรัฐมนตรีและรัฐมนตรีว่าการกระทรวงสาธารณสุข เผยกรมวิทยาศาสตร์การแพทย์ กําลังศึกษาสารสกัดจากรากกัญชาในหลอดทดลอง พบมีผลช่วยรักษาเนื้อเยื่อปอด เพื่อต่อยอดรักษา ฟื้นฟู ปอดของผู้ป่วยโควิด 19 ที่หายแล้ว ซึ่งเนื้อเยื่อถูกทําลายขณะติดเชื้อ
รองนายกรัฐมนตรีและรัฐมนตรีว่าการกระทรวงสาธารณสุข เผยกรมวิทยาศาสตร์การแพทย์ กําลังศึกษาสารสกัดจากรากกัญชาในหลอดทดลอง พบมีผลช่วยรักษาเนื้อเยื่อปอด เพื่อต่อยอดรักษา ฟื้นฟู ปอดของผู้ป่วยโควิด 19ที่หายแล้ว ซึ่งเนื้อเยื่อถูกทําลายขณะติดเชื้อ พร้อมให้แนวทางมอบผลตอบแทนวิสาหกิจชุมชนที่ตัดช่อดอกส่งรัฐ เป็นผลิตภัณฑ์ หรือสารสกัดจากช่อดอกกัญชา เพื่อนําไปต่อยอดเสริมสร้างรายได้
วันนี้ (21 มิถุนายน 2564) ที่ กรมวิทยาศาสตร์การแพทย์ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขได้กล่าวขณะเปิดงานตัดช่อดอกกัญชาสายพันธุ์ไทย ว่า ได้รับรายงานจากนายแพทย์ศุภกิจ ศิริลักษณ์ อธิบดีกรมวิทยาศาสตร์การแพทย์ เกี่ยวกับการนําส่วนต่างๆ ของต้นกัญชามาวิจัยต่อยอดเพื่อประโยชน์ทางการแพทย์ พบว่า สารสกัดจากรากของต้นกัญชาจากการวิจัยในหลอดทดลอง มีผลช่วยรักษาเนื้อเยื่อของปอด จึงมอบให้กรมวิทยาศาสตร์การแพทย์ทําการทดลองวิจัยอย่างจริงจังและรวดเร็วที่สุด เพื่อจะนําไปพื้นฟูเนื้อเยื่อปอดที่ถูกทําลายจากโรคโควิด 19 ให้กลับมาใกล้เคียงเดิมมากที่สุดทั้งนี้ รวมถึงอวัยวะอื่นๆ ของมนุษย์ด้วย ซึ่งถือว่าจะเป็นประโยชน์มหาศาลในวงการการแพทย์ อย่างไรก็ตามขณะนี้ยังอยู่ในกระบวนการทดลองและวิจัยขอให้ประชาชนอย่านํารากกัญชามาใช้เองเนื่องจากอาจเกิดอันตรายได้ให้รอผลวิจัยอย่างเป็นทางการที่แน่ชัดก่อน
นายอนุทิน กล่าวต่อว่า นอกจากนี้ ได้หารือกับอธิบดีกรมการแพทย์แผนไทยและการแพทย์ทางเลือก ให้ร่วมมือกับกรมวิทยาศาสตร์การแพทย์ ที่จะทําให้กัญชาเป็นทางเลือกในการเสริมสร้างรายได้ประชาชนในช่วงวิกฤตเศรษฐกิจที่ได้รับผลกระทบจากสถานการณ์โควิด 19 รวมถึงให้ร่วมกับสํานักงานคณะกรรมการอาหารและยาหาแนวทางมอบผลตอบแทนแก่วิสาหกิจชุมชนที่นําช่อดอกมาขายให้กับภาครัฐ อาจจะเป็นในรูปของผลิตภัณฑ์ หรือสารสกัดจากช่อดอกกัญชา เพื่อนําไปต่อยอดเสริมสร้างรายได้ หาโอกาสใหม่ๆ ให้กับประชาชน โดยจะพยายามให้เกิดเป็นความจริงโดยเร็วที่สุด
******************************** 21 มิถุนายน 2564